pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.เกษตรฯ หารือคณะผู้แทนสภาธุรกิจสหภาพยุโรป-อาเซียน แนวทางความร่วมมือภาคเกษตร
วันอังคารที่ 29 พฤศจิกายน 2565
ก.เกษตรฯ หารือคณะผู้แทนสภาธุรกิจสหภาพยุโรป-อาเซียน แนวทางความร่วมมือภาคเกษตร
ก.เกษตรฯ หารือคณะผู้แทนสภาธุรกิจสหภาพยุโรป-อาเซียน แนวทางความร่วมมือภาคเกษตร
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ หารือร่วมกับ นายเดเนียล แพนส์ สมาชิกสภาธุรกิจอาเซียน-สหภาพยุโรป และประธานบริหารกลุ่ม DPO (Mr. Daniel Pans, EU-ABC Board Member and Group CEO, DPO International) และคณะนักธุรกิจ โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้แทนหน่วยงานสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
สําหรับการหารือในวันนี้ EU-ABC รับทราบนโยบายกระทรวงเกษตรและสหกรณ์เกี่ยวกับการลดผลกระทบ Climate Change ซึ่งกระทรวงเกษตรฯ ให้ความสําคัญกับประเด็นการเปลี่ยนแปลงสภาพภูมิอากาศในภาคเกษตร โดยได้มีการจัดร่างแผนปฏิบัติการด้านการเกษตรเพื่อรองรับการเปลี่ยนแปลงสภาพภูมิอากาศ พ.ศ. 2566-2570 เพื่อยกระดับขีดความสามารถ ในการปรับตัวของเกษตรกรและภาคธุรกิจที่เกี่ยวข้องตลอดห่วงโซ่อุปทานสินค้าเกษตร อาทิ 1) ยกระดับการปรับตัวด้วยเกษตรเท่าทันภูมิอากาศ 2) เพิ่มการยอมรับและปรับใช้เทคโนโลยีตลอดห่วงโซ่อุปทานของสินค้าเกษตร และ 3) เพิ่มความอุดมสมบูรณ์ของดิน ความเพียงพอ และการเข้าถึงแหล่งน้ําและระบบ เพื่อให้บรรลุเป้าหมายการปล่อยก๊าซเรือนกระจกสุทธิเป็นศูนย์ (Net Zero) นอกจากนี้ ยังรับทราบการดําเนินการของไทยในการจัดการทรัพยากรประมงอย่างยั่งยืน และการเข้าร่วมเป็นภาคีสมาชิกของความตกลงระหว่างประเทศที่เกี่ยวข้องกับ IUU อาทิ เข้าร่วมเป็นสมาชิกองค์การบริหารจัดการประมงระดับภูมิภาค (Regional Fisheries Management Organization : RFMOs) ได้แก่ SIOFA และ IOTC รวมถึงการขยายความร่วมมือในภูมิภาคอาเซียนในการต่อต้านการทําประมงไอยูยู ซึ่งประเทศไทยเป็นสํานักงานศูนย์เครือข่ายอาเซียนในการต่อต้านการทําประมงไอยูยู
กระทรวงเกษตรฯ เตรียมความพร้อมสําหรับกฎระเบียบใหม่ของสหภาพยุโรป EU Deforestation Directive ร่างกฎหมายว่าด้วยสินค้าที่ปลอดจากการทําลายป่า ครอบคลุมสินค้า 6 ชนิด ได้แก่ เนื้อวัว ถั่วเหลือง น้ํามันปาล์ม โกโก้ ไม้ และกาแฟ รวมทั้งเพิ่มประเภทสินค้า ได้แก่ เนื้อหมู แกะ แพะ สัตว์ปีก ข้าวโพดเลี้ยงสัตว์และยาง และเชื่อมั่นว่าร่างกฎหมายดังกล่าวจะไม่กระทบต่อสินค้าเกษตรของไทย
นายนราพัฒน์ กล่าวเพิ่มเติมว่า กระทรวงเกษตรฯ เล็งเห็นความสําคัญในการส่งเสริมการพัฒนายกระดับเพื่อเพิ่มประสิทธิภาพการผลิตและลดต้นทุนให้เกษตรกรโคนมอย่างเร่งด่วน โดยให้ความสําคัญกับการเลี้ยงโคนมในรูปแบบเกษตรอัจฉริยะ เพื่อนําเทคโนโลยีมาใช้ในการบริหารจัดการฟาร์มและการวางแผนการผลิตให้สอดคล้องการความต้องการของตลาดผลิตภัณฑ์นม
ทั้งนี้ สหภาพยุโรปถือเป็นคู่ค้าที่สําคัญสําหรับประเทศไทย โดยเฉพาะภาคการเกษตร ซึ่งภาคเอกชนของสหภาพยุโรปมีบทบาทสําคัญในการขับเคลื่อนความสัมพันธ์ไทย-สหภาพยุโรปให้แน่นแฟ้นยิ่งขึ้น ตลอดจนการสนับสนุนการฟื้นฟูและกระตุ้นเศรษฐกิจของไทย โดย EU-ABC และคณะนักธุรกิจยินดีและยืนยันที่จะร่วมมือและทํางานอย่างใกล้ชิดกับภาครัฐและเอกชนไทย
รัฐบาลไทย-ข่าวทำเนียบรัฐบาล-นายกฯ เชิญชวนประชาชนเที่ยวงานกาชาดประจำปี 2565 “9 ทศวรรษใต้ร่มพระบารมี สดุดีสภานายิกาสภากาชาดไทย” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 29 พฤศจิกายน 2565
นายกฯ เชิญชวนประชาชนเที่ยวงานกาชาดประจําปี 2565 “9 ทศวรรษใต้ร่มพระบารมี สดุดีสภานายิกาสภากาชาดไทย” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายกฯ เชิญชวนประชาชนเที่ยวงานกาชาดประจําปี 2565 “9 ทศวรรษใต้ร่มพระบารมี สดุดีสภานายิกาสภากาชาดไทย” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ระหว่าง 8-18 ธ.ค. 2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า วันนี้ (29 พฤศจิกายน 2565) เวลา 09.00 น. ณ บริเวณโถงกลาง ตึกสันติไมตรี ทําเนียบรัฐบาล นายขรรค์ ประจวบเหมาะ ผู้อํานวยการสํานักงานจัดหารายได้ สภากาชาดไทย ในฐานะรองประธานคณะกรรมการอํานวยการจัดงานกาชาดประจําปี 2565 และนางจันทร์ประภา วิชิตชลชัย รองผู้อํานวยการสํานักงานจัดหารายได้สภากาชาดไทย ในฐานะกรรมการและเลขานุการคณะกรรมการอํานวยการจัดงานกาชาดประจําปี 2565 เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดงานกาชาดประจําปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
นายกรัฐมนตรีได้รับฟังการนําเสนอกิจกรรมภายในงานกาชาดประจําปี 2565 ซึ่งกิจกรรมภายในงานประกอบไปด้วย การจัดโซนกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง การจัดแสดงภาพวาดฝีพระหัตถ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรูปแบบสติกเกอร์ไลน์ชุด “แชทได้บุญ แชร์ได้กุศล” กิจกรรมแจกกล้าไม้มงคล รวมทั้งการจัดจําหน่ายของที่ระลึกงานกาชาดต่าง ๆ มากมาย ซึ่งรายได้จะนําไปบํารุงสภากาชาดไทย จากนั้น นายกรัฐมนตรีได้รับมอบของที่ระลึกจากทางสภากาชาด พร้อมกล่าวเชิญชวนประชาชนให้เดินทางมาเที่ยวงานกาชาดประจําปี 2565 เพื่อเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยขอให้พาครอบครัวมาร่วมเล่นกิจกรรม ร่วมทําบุญ สร้างความสุขไปด้วยกัน พร้อมกับฝากให้ทุกคนช่วยกันนําถุงผ้ามาจับจ่ายซื้อของแทนการใช้ถุงพลาสติก เพื่อลดปริมาณขยะ ร่วมกันรักษ์โลกและรักษาสิ่งแวดล้อม
สําหรับงานกาชาดประจําปี 2565 จัดขึ้นระหว่างวันที่ 8-18 ธันวาคม 2565 ได้กําหนดการจัดงานในรูปแบบ Hybrid Event ผสมผสานระหว่างการจัดงานในรูปแบบ On Ground ณ สวนลุมพินี และการจัดงานในรูปแบบ Online ผ่านทาง www.งานกาชาด.com สําหรับผู้ที่ไม่สามารถเดินทางมาที่สวนลุมพินีได้ เพื่อให้สอดคล้องกับวิถีชีวิตแบบ New Normal ที่เปลี่ยนไปของประชาชน แต่ยังคงไว้ซึ่งอัตลักษณ์ของงานกาชาดประจําปี โดยประชาชนสามารถเที่ยวชมงานกาชาดประจําปี 2565 ได้ตั้งแต่เวลา 11.00-22.00 น. ส่วนทางแพลตฟอร์มออนไลน์สามารถเข้าชมได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ เป็นประธานเปิดการแข่งขันกีฬาอีสปอร์ต รายการ “ROV FREE FIGHT” เปิดพื้นที่ให้คนรุ่นใหม่โชว์ศักยภาพ ใช้เวลาว่างให้เกิดประโยชน์ พร้อมต่อยอดทางอาชีพ สร้างประโยชน์ทางเศรษฐกิจ
วันอังคารที่ 29 พฤศจิกายน 2565
นายกฯ เป็นประธานเปิดการแข่งขันกีฬาอีสปอร์ต รายการ “ROV FREE FIGHT” เปิดพื้นที่ให้คนรุ่นใหม่โชว์ศักยภาพ ใช้เวลาว่างให้เกิดประโยชน์ พร้อมต่อยอดทางอาชีพ สร้างประโยชน์ทางเศรษฐกิจ
นายกฯ เป็นประธานเปิดการแข่งขันกีฬาอีสปอร์ต รายการ “ROV FREE FIGHT” เปิดพื้นที่ให้คนรุ่นใหม่โชว์ศักยภาพ ใช้เวลาว่างให้เกิดประโยชน์ พร้อมต่อยอดทางอาชีพ สร้างประโยชน์ทางเศรษฐกิจ
วันนี้ (วันอังคารที่ 29 พฤศจิกายน 2565) เวลา 14.00 น. ณ ห้องประชุมวิภาวดีบอลรูม โรงแรมเซ็นทารา แกรนด์ เซ็นทรัล พลาซา ลาดพร้าว กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดการแข่งขันกีฬาอีสปอร์ต รายการ ROV FREE FIGHT BY MDES และร่วมทักทายนักกีฬา โดยภายหลังเสร็จสิ้น นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรียินดีและขอบคุณหน่วยงานที่เกี่ยวข้องที่ได้จัดการแข่งขันกีฬาอีสปอร์ต รายการ ROV FREE FIGHT ในวันนี้ขึ้น ซึ่งถือเป็นการสร้างพื้นที่ในการแสดงออกทางทักษะและความสามารถของคนรุ่นใหม่ และเป็นการใช้เวลาว่างให้เกิดประโยชน์อย่างแท้จริง โดยในปัจจุบัน กีฬาอีสปอร์ตได้รับความสนใจและเป็นที่ชื่นชอบของคนไทย มีการแข่งขันอย่างแพร่หลายทั้งในและต่างประเทศ ซึ่งรัฐบาลได้ประกาศรับรองให้การแข่งขันอีสปอร์ตเป็นกีฬาที่ใช้แข่งขันอย่างเป็นทางการ รวมถึงได้บรรจุไว้เป็นส่วนหนึ่งของการศึกษา เศรษฐกิจสร้างสรรค์ และเศรษฐกิจดิจิทัล โดยรัฐบาลเล็งเห็นถึงความสําคัญของกีฬาอีสปอร์ต ในฐานะอาชีพและธุรกิจใหม่ของคนรุ่นใหม่ ซึ่งสามารถพัฒนาต่อยอดไปสู่การเป็นนักกีฬาอีสปอร์ตทีมชาติไทย นักกีฬาอาชีพ หรือนักสตรีมเมอร์ สร้างรายได้ให้แก่ตนเองและครอบครัวต่อไป
โอกาสนี้ นายกรัฐมนตรีอวยพรให้นักกีฬาทุกคนประสบความสําเร็จตามที่ได้ตั้งใจไว้ โดยขอให้ทําหน้าที่ของตนเองให้ดีที่สุด เคารพและปฏิบัติตามกฎกติกา รู้แพ้ รู้ชนะ รู้อภัย พร้อมทั้งเก็บเกี่ยวประสบการณ์จากการแข่งขัน และมิตรภาพที่ได้รับ ซึ่งถือเป็นความทรงจําที่ดีต่อกัน
อนึ่ง การแข่งขันกีฬาอีสปอร์ต รายการ ROV FREE FIGHT BY MDES เป็นส่วนหนึ่งของงานสัมมนาและนิทรรศการเศรษฐกิจดิจิทัล “Thailand 4.0 ประเทศไทยไปไกลกว่าที่คิด: Thailand 4.0 The Future and Beyond” จัดขึ้นโดยกระทรวงดิจิทัลเพื่อเศรษฐกิจและสังคม และสมาคมกีฬาอีสปอร์ตแห่งประเทศไทย โดยถือเป็นการแข่งขันประลองชั้นเชิงทางความคิด
รัฐบาลไทย-ข่าวทำเนียบรัฐบาล-ธอส. ชวนลูกค้าชำระค่าเบี้ยประกันอัคคีภัยผ่าน GHB ALL GEN
วันอังคารที่ 29 พฤศจิกายน 2565
ธอส. ชวนลูกค้าชําระค่าเบี้ยประกันอัคคีภัยผ่าน GHB ALL GEN
ธอส. เพิ่มความสะดวกให้กับลูกค้าของธนาคารที่กรมธรรม์ประกันอัคคีภัยครบกําหนดต่ออายุ สามารถทําธุรกรรม “ชําระค่าเบี้ยประกันอัคคีภัย” กับ ธอส. ได้ง่าย ๆ ด้วยมือถือเพียงเครื่องเดียวผ่าน Application : GHB ALL GEN โดยไม่ต้องเดินทางมาที่ธนาคาร
ธนาคารอาคารสงเคราะห์ (ธอส.) เพิ่มความสะดวกให้กับลูกค้าของธนาคารที่กรมธรรม์ประกันอัคคีภัยครบกําหนดต่ออายุ สามารถทําธุรกรรม “ชําระค่าเบี้ยประกันอัคคีภัย” กับ ธอส. ได้ง่าย ๆ ด้วยมือถือเพียงเครื่องเดียวผ่าน Application : GHB ALL GEN โดยไม่ต้องเดินทางมาที่ธนาคาร เพื่อให้ที่อยู่อาศัยที่จดจํานองไว้กับธนาคารได้รับความคุ้มครองตามกรมธรรม์อย่างต่อเนื่องจากเหตุการณ์ที่ไม่คาดคิด อาทิ เหตุวินาศภัย ไฟไหม้ หรือภัยอื่น ๆ ให้ได้รับความคุ้มครอง(เงื่อนไขเป็นไปตามความคุ้มครองที่กําหนดไว้) ซึ่งสามารถทําได้ด้วยตนเองง่าย ๆ เพียงเลือกเมนู “ชําระค่าบริการ” จากนั้นกด “ชําระค่าประกันอัคคีภัย” และเลือกบัญชีที่จะชําระค่าเบี้ยประกันอัคคีภัย จากนั้นเลือกวิธีการชําระซึ่งมีทั้งแบบสร้าง QR Code เพื่อนําไปชําระด้วย Application ต่าง ๆ หรือสามารถเลือกหักบัญชีเงินฝาก ธอส. แล้วกดยืนยันเพื่อชําระค่าเบี้ยประกันอัคคีภัยได้เลยทันที ทั้งนี้ ลูกค้าสามารถดาวน์โหลด GHB ALL GEN ได้ที่ App Store, Google Play และ App Gallery สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร 0-2645-9000 หรือติดตามข้อมูลข่าวสารของธนาคารได้ที่ Facebook Fanpage ธนาคารอาคารสงเคราะห์ และเว็บไซต์ www.ghbank.co.th
รัฐบาลไทย-ข่าวทำเนียบรัฐบาล-รมว.เฮ้ง พัฒนาระบบ e-Service กรมการจัดหางาน ใช้งานง่ายขึ้นด้วยบัตรประชาชนใบเดียว
วันอังคารที่ 29 พฤศจิกายน 2565
รมว.เฮ้ง พัฒนาระบบ e-Service กรมการจัดหางาน ใช้งานง่ายขึ้นด้วยบัตรประชาชนใบเดียว
กระทรวงแรงงาน โดยกรมการจัดหางาน พัฒนาการให้บริการระบบ e-Service อํานวยความสะดวกให้คนหางาน นายจ้าง/สถานประกอบการ และภาคีเครือข่าย ใช้งานง่ายขึ้นด้วยบัตรประชาชนใบเดียว พร้อมให้บริการวันที่ 30 พ.ย. 65 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน เผยว่า พลเอก ประยุทธ์ จันทร์โอชา นายกรัฐมนตรี ให้ความสําคัญกับการเพิ่มขีดความสามารถในการแข่งขันทางเศรษฐกิจของประเทศด้วยการใช้นวัตกรรมและเทคโนโลยีเป็นเครื่องมือหลักในการสร้างสรรค์ผลผลิตและบริการ สร้างโอกาสทางสังคมอย่างเท่าเทียมด้วยข้อมูลข่าวสารและบริการต่างๆผ่านสื่อดิจิทัลเพื่อยกระดับคุณภาพของประชาชนรวมไปถึงปฏิรูปการทํางานและให้บริการภาครัฐ ให้มีประสิทธิภาพประสิทธิผล ตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม
“กรมการจัดหางานได้พัฒนาระบบ e-Service เพื่อให้บริการคนหางาน ผู้ว่างงาน ผู้พิการ และคนไทยทุกคนที่ประสงค์มีงานทํา รวมทั้งนายจ้างและสถานประกอบการที่ต้องการรับสมัครคนเข้าทํางาน ให้สามารถเข้าถึงบริการของกรมการจัดหางานได้ง่ายขึ้น โดยการลงทะเบียนใช้บริการด้วยเลขบัตรประชาชน 13 หลัก ซึ่งจะเชื่อมโยงไปสู่ระบบให้บริการอิเล็กทรอนิกส์ อาทิ ระบบไทยมีงานทํา สําหรับผู้ที่ต้องการหางานทํา หรือนายจ้าง/สถานประกอบการที่ต้องการหาคนทํางาน ระบบการให้/ขอรับสิทธิผู้พิการม.35 ระบบขึ้นทะเบียนและรายงานตัวผู้ประกันตนกรณีว่างงาน ระบบจัดหางานไปต่างประเทศ เป็นต้น โดยกระทรวงแรงงานจะพัฒนาต่อไป ให้ทุกบริการของกรมการจัดหางาน มีระบบออนไลน์รองรับ และระบบต้องใช้งานง่าย ลดเวลา ค่าใช้จ่าย และลดการเดินทางมาติดต่อราชการ ณ สํานักงาน ประชาชนสามารถใช้บริการได้ทุกที่ ทุกเวลา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า คนหางาน ผู้ว่างงาน ผู้พิการ และคนไทยทุกคนที่ประสงค์มีงานทํา สามารถใช้บริการ e-Service ของกรมการจัดหางานได้ที่เว็บไซต์ e-service.doe.go.th ซึ่งรวบรวมบริการทางอิเล็กทรอนิกส์ของกรมฯ ไว้ในที่เดียว ประชาชนทั่วไป นายจ้าง/สถานประกอบการ ผู้รับมอบอํานาจ สามารถลงทะเบียนใช้งานด้วยเลขประจําตัวประชาชน 13 หลัก รวมทั้งยืนยัน และพิสูจน์ตัวตน โดยใช้ข้อมูลจากบัตรประจําตัวประชาชนเพียงใบเดียว โดยเลือกประเภทผู้ใช้งานได้ตั้งแต่เข้าสู่หน้าเว็บไซต์ โดยมี
ประเภทบุคคลทั่วไป นิติบุคคล หน่วยงานภาคีเครือข่าย และเจ้าหน้าที่ นอกจากนี้ระบบใหม่ยังเปลี่ยนจากการพิสูจน์และยืนยันตัวตนด้วย OTP จากหมายเลขโทรศัพท์ เป็นการยืนยันด้วยข้อมูลจากบัตรประจําตัวประชาชน และเปลี่ยนแปลงการเข้าระบบของนิติบุคคล ที่จากเดิมเข้าด้วย DBD ID ที่ออกจากกรมพัฒนาธุรกิจการค้า เป็นการใช้เลข 13 หลักของบัตรประจําตัวประชาชนแทน ทั้งนี้ จะเริ่มเปิดให้ใช้งานตั้งแต่วันที่ 30 พฤศจิกายน 2565 เป็นต้นไป
หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-รัฐบาลเชิญชวนผู้ซื้อ-ผู้ขายตรวจสอบข้อมูลผ่านทาง เว็บไซต์ “ฉลาดโอน.com” และ “LINE@chaladohn” เพื่อการซื้อขายที่ปลอดภัย ลดโอกาสการก่ออาชญากรรมของมิจฉาชีพ
วันอังคารที่ 29 พฤศจิกายน 2565
รัฐบาลเชิญชวนผู้ซื้อ-ผู้ขายตรวจสอบข้อมูลผ่านทาง เว็บไซต์ “ฉลาดโอน.com” และ “[emailprotected]” เพื่อการซื้อขายที่ปลอดภัย ลดโอกาสการก่ออาชญากรรมของมิจฉาชีพ
รัฐบาลเชิญชวนผู้ซื้อ-ผู้ขายตรวจสอบข้อมูลผ่านทาง เว็บไซต์ “ฉลาดโอน.com” และ “[emailprotected]” เพื่อการซื้อขายที่ปลอดภัย ลดโอกาสการก่ออาชญากรรมของมิจฉาชีพ
วันที่ 29 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่อให้สังคมการซื้อขายของออนไลน์มีความปลอดภัยมากยิ่งขึ้น หน่วยงานภาครัฐ ภาคเอกชน และหน่วยงานที่เกี่ยวข้องร่วมกันบูรณาการการทํางานร่วมกันเพื่อหาแนวทางในการแก้ไขปัญหา ป้องกันปราบปรามอาชญากรรมทางเทคโนโลยีในรูปแบบฉ้อโกงออนไลน์ให้เกิดผลเป็นรูปธรรม
นางสาวรัชดา กล่าวว่า สํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) ร่วมกับมหาวิทยาลัยเทคโนโลยีราชมงคลพระนคร และกองกํากับการสืบสวน กองบังคับการตํารวจนครบาล 8 ร่วมพัฒนาระบบต้นแบบผ่านทาง เว็บไซต์ ฉลาดโอน .com และ LINE @chaladohn เพื่อเป็นช่องทางช่วยเหลือประชาชน ป้องกันการฉ้อโกงออนไลน์ โดยมีช่องทางให้ประชาชนสามารถตรวจสอบก่อนโอน ตรวจสอบตัวตนผู้ขาย แจ้งคนโกง และช่วยรวมหลักฐาน ดังนี้
เช็กก่อนโอน : ตรวจสอบข้อมูลชื่อบัญชี เลขบัญชีของผู้รับโอนก่อนตัดสินใจทําธุรกรรม
แจ้งคนโกง : สามารถแจ้งข้อมูลคนโกงเพื่อป้องกันไม่ให้คนอื่นตกเป็นเหยื่อ
ช่วยรวมหลักฐาน : เมื่อถูกโกงสามารถช่วยจัดลําดับเหตุการณ์ สรุปพฤติการณ์ และสร้างไฟล์เอกสาร ใช้ในการแจ้งความดําเนินคดี
เช็กตัวตนผู้ขาย : ระบบลงทะเบียนเครือข่ายผู้ขายที่สุจริต ช่วยผู้ซื้อสามารถตรวจสอบตัวตนผู้ขายสร้างความมั่นใจและความปลอดภัยก่อนทําธุรกรรม
“เชิญชวนประชาชนตรวจสอบข้อมูลผ่านทาง เว็บไซต์ “ฉลาดโอน.com” และ “[emailprotected]” เพื่อการซื้อขายที่ปลอดภัย เพราะเป็นบริการที่ให้ความช่วยเหลือผู้ที่เดือดร้อนจากการซื้อขายบนโลกออนไลน์ครอบคลุมการช่วยคนที่ถูกโกง มีระบบเช็กคนโกงและเครื่องมือที่จะช่วยป้องกันไม่ให้นักช้อปถูกโกงได้ง่ายๆ ขณะเดียวกันมีระบบที่จะช่วยสร้างความน่าเชื่อถือให้กับพ่อค้าแม่ค้าออนไลน์ได้อีกด้วย” นางสาวรัชดา ย้ํา
รัฐบาลไทย-ข่าวทำเนียบรัฐบาล-ผลการประชุมคณะกรรมการ PPP ครั้งที่ 6/2565
วันอังคารที่ 29 พฤศจิกายน 2565
ผลการประชุมคณะกรรมการ PPP ครั้งที่ 6/2565
คณะกรรมการ PPP เห็นชอบโครงการทางหลวงพิเศษระหว่างเมืองหมายเลข 9 (บางขุนเทียน - บางบัวทอง) เติมเต็ม Missing Link วงแหวนรอบนอกกรุงเทพมหานคร แก้ไขปัญหาจราจร เพิ่มความสะดวกและรวดเร็วในการเดินทางของประชาชน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 6/2565 เมื่อวันจันทร์ที่ 28 พฤศจิกายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้ให้ความเห็นชอบหลักการของโครงการทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง ของกรมทางหลวง (ทล.) มูลค่ารวมประมาณ 56,035 ล้านบาท โดยเป็นทางยกระดับขนาด 6 ช่องจราจร ระยะทางประมาณ 35.85 กิโลเมตร เพื่อเติมเต็มโครงข่ายทางหลวงพิเศษรอบนอกกรุงเทพมหานครให้ครบสมบูรณ์ (Missing Link) และเพิ่มประสิทธิภาพการเดินทางรวมถึงระบบโลจิสติกส์ของประเทศ โดยสอดคล้องกับแผนแม่บทการพัฒนาโครงข่ายทางหลวงพิเศษระหว่างเมือง ระยะ 20 ปี (2560 - 2579) ทั้งนี้ ให้ ทล. ไปดําเนินการสร้างความชัดเจนในเรื่องต่างๆ เช่น การจัดการเพื่อลดผลกระทบด้านสิ่งแวดล้อม และการจัดกรรมสิทธิ์ที่ดินโครงการฯ ให้เป็นไปตามแผนงาน เป็นต้น เพื่อประกอบการพิจารณาตามขั้นตอนต่อไป
2. คณะกรรมการ PPP ได้เห็นชอบการปรับปรุงแผนการจัดทําโครงการร่วมลงทุน พ.ศ. 2563 - 2570 (ฉบับเดือนพฤศจิกายน 2565) เพื่อให้สอดคล้องกับความพร้อมของแต่ละโครงการและเป็นปัจจุบัน โดยมีรายการโครงการที่ประสงค์จะร่วมลงทุนทั้งหมดรวม 117 โครงการ มูลค่าลงทุนรวมประมาณ 1.15 ล้านล้านบาท (เพิ่มขึ้นจากแผนฉบับเดือนมีนาคม 2565 ซึ่งอยู่ที่ 110 โครงการ มูลค่าลงทุนรวมประมาณ 1.12 ล้านล้านบาท) ทั้งนี้ เพื่อเป็นกรอบทิศทางในการจัดทําโครงการ PPP ที่ชัดเจน และช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐมากขึ้น โดยแผนร่วมลงทุนฯ ฉบับนี้ได้ครอบคลุมถึงโครงการในเชิงสังคมในด้านต่างๆ เพิ่มขึ้น เช่น ด้านสาธารณสุข และด้านที่อยู่อาศัยเพื่อผู้มีรายได้น้อยและผู้สูงวัย เป็นต้น
รัฐบาลไทย-ข่าวทำเนียบรัฐบาล-ครม. อนุมัติ โครงการพัฒนาท่าอากาศยานดอนเมือง ระยะที่  3 วงเงินลงทุน 36,829.499 ล้านบาท
วันอังคารที่ 29 พฤศจิกายน 2565
ครม. อนุมัติ โครงการพัฒนาท่าอากาศยานดอนเมือง ระยะที่  3 วงเงินลงทุน 36,829.499 ล้านบาท
ครม. อนุมัติ โครงการพัฒนาท่าอากาศยานดอนเมือง ระยะที่  3 วงเงินลงทุน 36,829.499 ล้านบาท
วันที่ 29 พ.ย. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (29 พฤศจิกายน 2565) อนุมัติ โครงการพัฒนาท่าอากาศยานดอนเมือง ระยะที่ 3 ของบริษัท ท่าอากาศยานไทย จํากัด (มหาชน) วงเงินลงทุน 36,829.499 ล้านบาท เพื่อขยายขีดความสามารถในการรองรับปริมาณผู้โดยสาร พัฒนาคุณภาพการให้บริการ ทั้งระบบขนถ่ายผู้โดยสารทางอากาศและทางภาคพื้น มีประสิทธิภาพและลดความแออัดระบบจราจรภายใน ท่าอากาศยาน รองรับปริมาณจราจรทางอากาศและผู้โดยสาร รวมทั้งกิจกรรมทางด้านการบินรวมท้ังสามารถเช่ือมต่อระบบขนส่ง ทางราง ที่จะเกิดขึ้นในอนาคต โดยแนวทางดําเนินการ ประกอบด้วย 6 กลุ่มงาน ดังนี้
- กลุ่มงานที่ 1 : งานพัฒนาด้านทิศใต้ เช่น งานก่อสร้างอาคาร
ผู้โดยสารอาคาร 3 พร้อมอาคารเทียบเครื่องบินหมายเลข 6 และงานปรับปรุงอาคารจอดรถยนต์ 7 ชั้น เป็นชานชาลาจอด รับ - ส่งผู้โดยสาร
- กลุ่มงานที่ 2 งานพัฒนาพื้นที่ด้านทิศเหนือ เช่น งานปรับปรุงหลุมจอดอากาศยานด้านทิศเหนือ และงาน ก่อสร้างขยายอาคารเทียบเครื่องบินด้านทิศเหนือ / อาคาร สานักงานสายการบิน / อาคารรับรองพิเศษ VVIP
- กลุ่มงานที่ 3 : งานก่อสร้างในพื้นที่เขตปฏิบัติการการบิน เช่น งานก่อสร้างลานจอดอากาศยานด้านทิศเหนือพร้อมทางขับเชื่อม
- กลุ่มงานที่ 4 : งานปรับปรุงอาคารผู้โดยสาร อาคาร 1 อาคารเทียบเครื่องบินด้านทิศเหนือ เช่น งานปรับปรุง อาคารผู้โดยสาร อาคาร 1 อาคารเทียบเครื่องบิน หมายเลข 2 - 4
- กลุ่มงานที่ 5 : งานสนับสนุนโครงการพัฒนา ได้แก่ งานก่อสร้างระบบสาธารณูปโภค
- กลุ่มงานที่ 6 : งานสิ่งแวดล้อม ได้แก่ งานจ้างติดตาม ตรวจสอบและเฝ้าระวังคุณภาพสิ่งแวดล้อมในระยะ การปรับปรุงและฟื้นฟูสิ่งอํานวยความสะดวกโครงการฯ
วงเงินลงทุน 36,829.499 ล้านบาท โดยใช้แหล่งเงินทุนจากภายใน คือ เงินรายได้ของ ทอท. เป็นอันดับแรก และหากสภาพคล่องจากการดําเนินงานไม่เพียงพอสําหรับโครงการลงทุนต่างๆ จึงจะจัดหาแหล่งเงินทุนจากภายนอกมาชดเชย
แผนการดําเนินการ แบ่งออกเป็น (1) งานออกแบบ ปีงบฯ 64 - 66 (2) งานก่อสร้าง ปีงบฯ 66-72
โฆษกประจําสํานักนายกรัฐมนตรี กล่าวเพิ่มเติมว่า ปัจจุบันท่าอากาศยานดอนเมืองมีอาคารผู้โดยสารจํานวน 2 อาคาร และมี ขีดความสามารถในการรองรับผู้โดยสารรวม 30 ล้านคนต่อปี ซึ่ง ทอท. มองว่า โครงการ ฯ จะช่วยเพิ่มขีดความสามารถเดิมของท่าอากาศยานดอนเมืองและพัฒนาให้เต็มศักยภาพของพื้นที่เพื่อให้สามารถรองรับผู้โดยสารได้ประมาณ 40 ล้านคนต่อปี ซึ่งเป็นระดับจํานวนผู้โดยสารระหว่างประเทศและภายในประเทศท่ีท่าอากาศยานดอนเมืองให้บริการอยู่ในปี 2562 ก่อนเกิดสถานการณ์การแพร่ระบาดของโรคโควิด - 19 รองรับปริมาณจราจรทางอากาศและผู้โดยสาร
รัฐบาลไทย-ข่าวทำเนียบรัฐบาล-ก.เกษตรฯ เข้าร่วมการประชุมเสนอผลโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail
วันอังคารที่ 29 พฤศจิกายน 2565
ก.เกษตรฯ เข้าร่วมการประชุมเสนอผลโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail
ก.เกษตรฯ เข้าร่วมการประชุมเสนอผลโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เปิดเผยภายหลังเข้าร่วมกล่าวเปิดการประชุมเสนอผลโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail ผ่านระบบออนไลน์ (Zoom Meeting) พร้อมด้วยผู้แทนหน่วยงานสังกัดกระทรวงเกษตรและสหกรณ์เข้าร่วม อาทิ กรมปศุสัตว์ กรมประมง กรมส่งเสริมการเกษตร และ สํานักงานพัฒนาการวิจัยการเกษตร (องค์การมหาชน) ว่า โครงการนี้อยู่ภายใต้กรอบความร่วมมือระหว่างไทยและ FAO ซึ่งได้รับการสนับสนุนงบประมาณการดําเนินงานจากกระทรวงเกษตร ป่าไม้ และประมง ของประเทศญี่ปุ่น มีระยะเวลาการดําเนินโครงการ 4 ปี (2560 – 2564) ในการดําเนินงานของประเทศไทยมีวัตถุประสงค์เพื่อนําไปประกอบการจัดทําคู่มือการลด Food Waste and Loss และให้ภาคธุรกิจนําไปเป็นแนวทางการพัฒนาและเผยแพร่ไปยังภูมิภาคอื่น และเพื่อให้กลุ่มเป้าหมายนําไปปฏิบัติ ตามคําแนะนําการจัดทํา Draft National Strategy for Food Waste Reduction
สําหรับโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail มี 3 โครงการย่อย ประกอบไปด้วย 1) Surveys of Food Waste in Processing, Distribution, and Retail in MSMEs 2) Training Activities to Measure, Monitor and Reduce Food Waste in Processing, Distribution and in Retail in Micro- Small and Medium Enterprises in Thailand and to Document Case Studies และ 3) A National Strategy for Reducing Food Waste in Thailand
นางสาวนฤมลฯ กล่าวเพิ่มเติมว่า การดําเนินโครงการ Capacity Building to Reduce Avoidable Food Waste in Micro-, Small and Medium Food Processing Enterprises and in Retail นอกจากจะสนับสนุน Thailand’s Road Map for Food Waste Management แล้ว ยังสนับสนุนโมเดลเศรษฐกิจ BCG ของรัฐบาล ซึ่งเป็นรูปแบบเศรษฐกิจที่ให้ความสําคัญกับการจัดการขยะและของเสียภายหลังจากการบริโภค ทั้งนี้ กระทรวงเกษตรฯ และหน่วยงานที่เกี่ยวข้องสามารถนําผลมาบูรณาการร่วมกับแผนงานและกิจกรรมที่กําลังดําเนินการในเรื่อง Food loss and Food waste เพื่อสนับสนุนระบบเกษตรและอาหารที่ยั่งยืนและบรรลุเป้าหมายการพัฒนาที่ยั่งยืนในปี 2030
รัฐบาลไทย-ข่าวทำเนียบรัฐบาล-รฟฟท. จัดกิจกรรมพิเศษ Father’s Day ในรูปแบบ Online
วันอังคารที่ 29 พฤศจิกายน 2565
รฟฟท. จัดกิจกรรมพิเศษ Father’s Day ในรูปแบบ Online
ชวนคุณพ่อ - คุณลูก ร่วมสนุกลุ้นรับรางวัลจากรถไฟฟ้าชานเมืองสายสีแดง เนื่องในโอกาสในวันพ่อแห่งชาติ วันที่ 5 ธันวาคม 2565
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นการมอบของขวัญให้แก่ผู้โดยสาร เนื่องในโอกาสวันพ่อแห่งชาติ และเพื่อสร้างความสัมพันธ์อันดีในครอบครัวระหว่างคุณพ่อกับคุณลูก ดังนั้นในวันที่ 5 ธันวาคม 2565 ซึ่งเป็นวันพ่อแห่งชาติ รฟฟท. จึงได้จัดกิจกรรมส่งเสริมการตลาด Father’s Day ในรูปแบบ online ให้คุณพ่อและคุณลูกได้ร่วมสนุกลุ้นรับของขวัญสุดพิเศษ ลุ้นรับ Nano LED TV 32 นิ้ว จักรยาน พัดลม เตาปิ้งย่างบาร์บีคิว หม้อหุงข้าว กระติกต้มน้ําร้อน และรางวัลอื่นๆอีกมากมาย รวม 15 รางวัล โดยเปิดโอกาสให้ผู้โดยสารร่วมคอมเมนต์รูปคู่กับคุณพ่อพร้อมเขียนนิยามความรักระหว่างคุณกับคุณพ่อใต้โพสต์กิจกรรมทางเพจ Facebook RED Line SRTET แล้วแชร์ไปหน้า Facebook ของตนเอง ซึ่งภาพที่มียอดการกดหัวใจมากที่สุดจะได้รับรางวัล โดยจะจัดส่งตรงถึงบ้าน ฟรี! โดยไม่เสียค่าใช้จ่ายใดๆทั้งสิ้น ทั้งนี้ ผู้ร่วมสนุกต้องตั้งค่าการแชร์โพสต์เป็นสาธารณะ โดย 1 บัญชีเฟสบุ๊คแอคเคาท์สามารถร่วมสนุกได้เพียง 1 สิทธิ์เท่านั้น และการตัดสินของคณะกรรมการถือเป็นที่สิ้นสุด
กิจกรรมดังกล่าวสามารถร่วมสนุกได้ตั้งแต่วันที่ 3 ธันวาคม 2565 เป็นต้นไป และจะสิ้นสุดการร่วมกิจกรรมในวันที่ 5 ธันวาคม 2565 เวลา 20.00 น. ผู้โชคดีที่ได้รับรางวัล บริษัทฯจะทําการประกาศรายชื่อผ่าน Facebook official page ของรถไฟฟ้าชานเมืองสายสีแดงเพจ RED Line SRTET ในวันที่ 13 ธันวาคม 2565 ทั้งนี้ เงื่อนไขเป็นไปตามที่บริษัทฯกําหนด
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-DAD ชวนเที่ยวงาน “Garden Food Truck” ทุกวันศุกร์ตลอดเดือนธันวาคม
วันอังคารที่ 29 พฤศจิกายน 2565
DAD ชวนเที่ยวงาน “Garden Food Truck” ทุกวันศุกร์ตลอดเดือนธันวาคม
DAD Asset Development เชิญเที่ยวงาน “Garden Food Truck” อิ่มอร่อยไปกับร้านอาหาร Food Truck ทุกวันศุกร์ตลอดเดือนธันวาคมนี้ ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ
บริษัท ธนารักษ์พัฒนาสินทรัพย์ จํากัด หรือ DAD Asset Development ขอเชิญเที่ยวงาน “Garden Food Truck” อิ่มอร่อยไปกับร้านอาหาร Food Truck เพลิดเพลินไปกับการแสดงดนตรีในบรรยากาศสบาย ๆ ส่งท้ายปี 2565 ทุกวันศุกร์ตลอดเดือนธันวาคมนี้ ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (DAD) กล่าวว่า กิจกรรม “Garden Food Truck” ในครั้งนี้ เป็นการจัดขึ้นต่อเนื่องเป็นปีที่ 2 เพื่อส่งมอบความสุขให้กับชาวศูนย์ราชการเฉลิมพระเกียรติฯ แจ้งวัฒนะ และประชาชนได้มีพื้นที่ผ่อนคลายกับบรรยากาศที่เย็นสบายต้อนรับฤดูหนาวในช่วงเดือนธันวาคม ซึ่งเป็นเวลาแห่งการเฉลิมฉลองในช่วงเทศกาลปีใหม่ หลังจากที่การระบาดของโควิด-19 คลี่คลายลง ประชาชนเริ่มกลับมาใช้ชีวิตปกติอีกครั้ง นอกจากนี้ การจัดให้มีกิจกรรมภายในศูนย์ราชการเฉลิมพระเกียรติฯ ในช่วงเวลาหลังเลิกงานยังจะช่วยบรรเทาปริมาณการจราจรที่ติดขัดในช่วงเวลากลับบ้านได้อีกด้วย
งาน “Garden Food Truck” กําหนดจัดขึ้นทุกวันศุกร์ ตลอดเดือนธันวาคม ในวันที่ 2, 9, 16 และ 23 ธันวาคม 2565 ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ โดยในแต่ละสัปดาห์จะมีรูปแบบงานที่แตกต่างกัน ได้แก่ Happy Winter, Mountain Camping, Merry Christmas และ Happy New Year ภายในงานจะได้พบกับคาราวานอาหาร ขนม และเครื่องดื่ม ในรูปแบบ Food Truck พร้อมรับชมการแสดงดนตรีสดต้อนรับฤดูหนาว
รัฐบาลไทย-ข่าวทำเนียบรัฐบาล-สปน.รายงานความคืบหน้าการดำเนินโครงการจิตอาสาพระราชทานประจำเดือน ก.ค. - ก.ย. 65 ของ 16 หน่วยงาน รวม 19,949 ครั้ง ผู้เข้าร่วมกิจกรรม 1,144,667 คน
วันอังคารที่ 29 พฤศจิกายน 2565
สปน.รายงานความคืบหน้าการดําเนินโครงการจิตอาสาพระราชทานประจําเดือน ก.ค. - ก.ย. 65 ของ 16 หน่วยงาน รวม 19,949 ครั้ง ผู้เข้าร่วมกิจกรรม 1,144,667 คน
สปน.รายงานความคืบหน้าการดําเนินโครงการจิตอาสาพระราชทานประจําเดือน ก.ค. - ก.ย. 65 ของ 16 หน่วยงาน รวม 19,949 ครั้ง ผู้เข้าร่วมกิจกรรม 1,144,667 คน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานปลัดสํานักนายกรัฐมนตรี (สปน.) ได้รายงานให้ที่ประชุมคณะรัฐมนตรี(ครม.) วันที่ 29 พ.ย. 65 รับทราบความคืบหน้าการดําเนินโครงการจิตอาสาพระราชทาน ประจําเดือน ก.ค.-ก.ย. 65
สปน. ระบุว่า ณ สิ้นเดือนก.ย. 65 มีประชาชนลงทะเบียนเป็นจิตอาสาพระราชทานแล้ว 6,977,577 คน โดยเป็นประชาชน ในกรุงเทพฯ 457,466 คน และส่วนภูมิภาค 6,520,111 คน ซึ่งในเดือน ก.ค.-ก.ย. 65 มี 16 หน่วยงาน ดําเนินกิจกรรมจิตอาสาพระราชทานรวม 19,949 ครั้ง ใน 4 กิจกรรมหลัก ได้แก่
1)จิตอาสาพัฒนา รวม 19,152 ครั้ง โดยดําเนินการการปรับปรุงภูมิทัศน์และทําความสะอาดศาสนสถาน โรงเรียน สถานที่ราชการ อํานวยความสะดวกประชาชน บําเพ็ญประโยชน์ส่วนรวม บริจาคโลหิตและหน่วยบริการทางการแพทย์เคลื่อนที่ การคัดกรองเชิงรุกป้องกันโควิด19 มอบสิ่งของให้แก่ผู้ยากไร้ ปลูกต้นไม้ พัฒนาแหล่งน้ํา อบรมหลักสูตรการพัฒนาชีวิตขั้นพื้นฐาน
2)จิตอาสาภัยพิบัติ รวม 473 ครั้ง โดยดําเนินการช่วยเหลือประชาชนที่ประสบอุทกภัย วาตภัย และอัคคีภัย อบรมป้องกันและระงับอัคคีภัย 3)จิตอาสาเฉพาะกิจ โดยการอํานวยความสะดวกแก่ประชาชนเข้าร่วมรับเสด็จพระบรมวงศานุวงศ์ จัดเตรียมสถานที่และร่วมพิธีเนื่องในวันสําคัญ บริจาคโลหิตถวายเป็นพระราชกุศล และ 4)วิทยากรจิตอาสา 904 ในการบรรยายความรู้ในหลักสูตรจิตอาสา ความรู้เกี่ยวกับสถาบันพระมหากษัตริย์กับประเทศไทย และความรู้เกี่ยวกับโครงการจิตอาสาพระราชทานตามพระราชดําริ
สําหรับ 16 หน่วยงาน ซึ่งดําเนินกิจกรรมจิตอาสาพระราชทานในรอบเดือนก.ค.-ก.ย. 65 ประกอบด้วย กระทรวงกลาโหม, กระทรวงการคลัง, กระทรวงการพัฒนาสังคมและความมั่นคงของมนุษย์, กระทรวงเกษตรและสหกรณ์, กระทรวงทรัพยากรธรรมชาติและสิ่งแวดล้อม, กระทรวงพาณิชย์, กระทรวงมหาดไทย, กระทรวงยุติธรรม, กระทรวงแรงงาน, กระทรวงวัฒนธรรม, กระทรวงศึกษาธิการ, กระทรวงสาธารณสุข, กองอํานวยการรักษาความมั่งคงภายในราชอาณาจักร, กรมประชาสัมพันธ์, สํานักงานตํารวจแห่งชาติ และสํานักงานพระพุทธศาสนาแห่งชาติ
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ สั่งด่วนทูตเกษตร 8 ประเทศ เร่งสร้างความเชื่อมั่นในคุณภาพและมาตรฐานทุเรียนไทย พร้อมประชาสัมพันธ์วิธีการเลือกซื้อทุเรียนของไทยให้ผู้บริโภคในต่างประเทศ
วันอังคารที่ 29 พฤศจิกายน 2565
ปลัดกระทรวงเกษตรฯ สั่งด่วนทูตเกษตร 8 ประเทศ เร่งสร้างความเชื่อมั่นในคุณภาพและมาตรฐานทุเรียนไทย พร้อมประชาสัมพันธ์วิธีการเลือกซื้อทุเรียนของไทยให้ผู้บริโภคในต่างประเทศ
ปลัดกระทรวงเกษตรฯ สั่งด่วนทูตเกษตร 8 ประเทศ เร่งสร้างความเชื่อมั่นในคุณภาพและมาตรฐานทุเรียนไทย พร้อมประชาสัมพันธ์วิธีการเลือกซื้อทุเรียนของไทยให้ผู้บริโภคในต่างประเทศ
นายประยูร อินสกุล ปลัดกระทรวงเกษตรและสหกรณ์ เปิดเผยว่า การบริหารจัดการผลไม้ของกระทรวงเกษตรและสหกรณ์ในช่วงที่ผ่านมา สามารถยกระดับคุณภาพและมาตรฐานผลไม้ไทย โดยมีตัวอย่างที่เห็นชัด เช่น ทุเรียน จนประสบความสําเร็จ ทําให้ผู้บริโภคทั่วโลกและตลาดใหญ่อย่างประเทศจีนเชื่อมั่นในคุณภาพ สามารถสร้างมูลค่าการส่งออกไปยังตลาดจีน ระหว่างวันที่ 1 กุมภาพันธ์ – 24 พฤศจิกายน 2565 ได้ถึง 82,805 ล้านบาท คิดเป็นปริมาณส่งออก 779,206 ตัน (ข้อมูลจากกรมวิชาการเกษตร) ดังนั้น เพื่อเป็นการรักษามาตรฐานและพัฒนาคุณภาพอย่างต่อเนื่อง เป้าหมายคือการสร้างการรับรู้ให้กับผู้บริโภคในต่างประเทศ จึงได้สั่งการให้ทูตเกษตร 11 แห่ง ใน 8 ประเทศ ได้แก่ จีน (ปักกิ่ง เซี่ยงไฮ้ กว่างโจว) ญี่ปุ่น ออสเตรเลีย อินโดนีเซีย สหรัฐอเมริกา (วอชิงตัน ดี.ซี. ลอสแอนเจลิส) สหภาพยุโรป อิตาลี และรัสเซีย เร่งดําเนินการสร้างการรับรู้ผ่านการประชาสัมพันธ์ ให้ผู้บริโภคในต่างประเทศ เกิดความเชื่อมั่นในคุณภาพ มาตรฐาน รวมถึงให้ความรู้ถึงวิธีการเลือกทุเรียนคุณภาพจากประเทศไทย
สําหรับวิธีการเลือกซื้อทุเรียนที่ได้คุณภาพ มีหลักในการพิจารณาจากลักษณะภายนอก โดยมีจุดสังเกต   5 จุด ได้แก่ 1. ปากปลิง ต้องบวมโต เห็นรอยต่อได้อย่างชัดเจน 2. ก้านผลต้องมีความแข็งแรง สีน้ําตาลเข้ม สัมผัสแล้วสากมือ 3. ร่องหนามห่าง เมื่อบีบเข้าหากันจะรู้สึกว่ามีสปริง 4. ปลายหนามแห้ง สีน้ําตาลเข้ม เปราะและหักง่าย และ 5. พู ต้องสามารถสังเกตรอยแยกกลางพูได้อย่างชัดเจน
นอกจากนี้ กระทรวงเกษตรฯ ยังได้ขอความร่วมมือไปยังกระทรวงการต่างประเทศ และกระทรวงพาณิชย์ เพื่อประชาสัมพันธ์และสร้างการรับรู้ให้กับผู้บริโภคในต่างประเทศเกิดความเชื่อมั่นในคุณภาพ มาตรฐานของทุเรียนไทยด้วยเช่นกัน
รัฐบาลไทย-ข่าวทำเนียบรัฐบาล-ปลัด พม. หนุนศูนย์ช่วยเหลือสังคมตำบลทั่วประเทศ  "รีสตาร์ท สับสวิตซ์ เพิ่มประสิทธิภาพ"
วันอังคารที่ 29 พฤศจิกายน 2565
ปลัด พม. หนุนศูนย์ช่วยเหลือสังคมตําบลทั่วประเทศ  "รีสตาร์ท สับสวิตซ์ เพิ่มประสิทธิภาพ"
ปลัด พม. หนุนศูนย์ช่วยเหลือสังคมตําบลทั่วประเทศ  "รีสตาร์ท สับสวิตซ์ เพิ่มประสิทธิภาพ"
เมื่อวันที่ 28 พฤศจิกายน 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการเพื่อซักซ้อมแนวทางการปฏิบัติงานของสํานักงานพัฒนาสังคมและความมั่นคงของมนุษย์จังหวัด ประจําปีงบประมาณ พ.ศ. 2566 พร้อมทั้งมอบนโยบายการขับเคลื่อนงานระดับพื้นที่ ให้กับคณะผู้ตรวจราชการกระทรวง พม. พัฒนาสังคมและความมั่นคงของมนุษย์จังหวัด (พมจ.) 25 จังหวัด ในพื้นที่ภาคกลางและภาคตะวันออก ผู้อํานวยการสํานักงานส่งเสริมและสนับสนุนวิชาการ 1 2 3 และ 7 และหัวหน้าหน่วยงานส่วนกลาง ณ โรงแรมบางกอกชฎา (โรงแรมกราฟ) กรุงเทพฯ
นายอนุกูล กล่าวว่า จากเหตุการณ์การกระทําความรุนแรงต่อเด็กในสถานรองรับเอกชนที่จังหวัดสมุทรสงคราม นับเป็นข้อท้ายสําหรับการทํางานอย่างมืออาชีพของเจ้าหน้าที่กระทรวง พม. ในพื้นที่ ที่ต้องดําเนินการตรวจสอบสถานรองรับเอกชนทั่วประเทศ โดยยึดกฎหมายเป็นมาตรฐานการทํางาน ถึงแม้ว่าจะมีข้อจํากัดในเรื่องกําลังคนและงบประมาณสําหรับศูนย์ช่วยเหลือสังคมตําบลที่มีอยู่ 8,000 กว่าแห่งทั่วประเทศ ในปีงบประมาณ 2566 เราจะขับเคลื่อนด้วยนโยบายใหม่ คือ “รีสตาร์ท สับสวิตซ์ เพิ่มประสิทธิภาพ” เพื่อเร่งแก้ปัญหาความเดือดร้อนของพี่น้องประชาชนให้ทั่วถึงและรวดเร็ว โดยจะมีการทบทวนคณะทํางานของศูนย์ และไม่จํากัดว่า ศูนย์จะตั้งอยู่ในหน่วยงานราชการส่วนท้องถิ่น วัด โรงเรียน หรือสถานที่อื่น เพราะเราต้องการให้ทุกสถานที่สามารถเข้าถึงและช่วยเหลือพี่น้องประชาชนได้จริงๆ และที่สําคัญคือ ศูนย์ทุกศูนย์ต้องขับเคลื่อนจากพี่น้องประชาชนในพื้นที่ เพราะรู้สาเหตุปัญหาที่แท้จริงและสามารถแก้ปัญหาได้ด้วยตนเอง ตามนโยบายของรัฐมนตรีว่าการกระทรวง พม. (นายจุติ ไกรฤกษ์)
นายอนุกูล กล่าวต่อไปว่า นอกจากนี้ กระทรวง พม. มีสภาเด็กและเยาวชน และอาสาสมัครพัฒนาสังคมและความมั่นคงของมนุษย์ (อพม.) 300,000 กว่าคนกระจายอยู่ทั่วประเทศ เป็นเครือข่ายที่เข้มแข็งช่วยศูนย์ช่วยเหลือสังคมตําบลทํางานในระดับพื้นที่ รวมทั้งการใช้ฐานข้อมูลกลุ่มเปราะบางจาก TPMAP (ระบบบริหารจัดการข้อมูลการพัฒนาคนแบบชี้เป้า) และสมุดพกครอบครัว ที่เป็นฐานข้อมูลครัวเรือนเปราะบาง เพราะปัจจุบัน เราต้องปรับตัว ต้องทํางานด้วยข้อมูล เพื่อความแม่นยําและประสิทธิภาพยิ่งขึ้น อีกทั้งทุกหน่วยงานที่ทํางานด้านสวัสดิการสังคมต้องร่วมมือเข้ามาช่วยกัน เพราะมีหน้าที่ร่วมกันเพื่อสวัสดิการสังคมสําหรับคนไทยทุกคน
นายอนุกูล กล่าวเพิ่มเติมว่า การให้บริการของศูนย์ช่วยเหลือสังคม สายด่วน พม. โทร. 1300 จะมีการเร่งแก้ปัญหาสายค้าง คือ อยู่ระหว่างเจ้าหน้าที่โทรกลับเพื่อสอบข้อเท็จจริงและให้ความช่วยเหลือต่างๆ เนื่องจากแต่ละวัน มีประชาชนโทรเข้ามาจํานวนมาก ส่งผลให้มีสายสะสมต่อเนื่อง ทั้งนี้ ปีงบประมาณ 2566 ได้มีการวางแผนแก้ไขปัญหาดังกล่าวไว้แล้ว โดยจะมีการเพิ่มคู่สาย เพิ่มกําลังคน และพัฒนาทักษะเจ้าหน้าที่ เพื่อให้สามารถโทรกลับและประสานส่งต่อความช่วยเหลือโดยเร็วที่สุด
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่ จ.เชียงราย ติดตามโครงการข้าวรักษ์โลก BCG Model นำร่อง ระยะที่ 1 พร้อมเป็นประธานงาน “เกี่ยวข้าวรักษ์โลก” และร่วมเสวนาหัวข้อ “การปฏิวัติการทำนาสู่ความยั่งยืน”
วันอังคารที่ 29 พฤศจิกายน 2565
นายกฯ เตรียมลงพื้นที่ จ.เชียงราย ติดตามโครงการข้าวรักษ์โลก BCG Model นําร่อง ระยะที่ 1 พร้อมเป็นประธานงาน “เกี่ยวข้าวรักษ์โลก” และร่วมเสวนาหัวข้อ “การปฏิวัติการทํานาสู่ความยั่งยืน”
นายกฯ เตรียมลงพื้นที่ จ.เชียงราย ติดตามโครงการข้าวรักษ์โลก BCG Model นําร่อง ระยะที่ 1 พร้อมเป็นประธานงาน “เกี่ยวข้าวรักษ์โลก” และร่วมเสวนาหัวข้อ “การปฏิวัติการทํานาสู่ความยั่งยืน” 30 พ.ย.นี้
วันนี้ (29 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ อําเภอเชียงของ จังหวัดเชียงราย ในวันพุธที่ 30 พฤศจิกายน 2565 โดยมีกําหนดการ ดังนี้
เวลาประมาณ 11.00 น. นายกรัฐมนตรีและคณะ จะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานแม่ฟ้าหลวง ตําบลบ้านดู่ อําเภอเมืองเชียงราย จังหวัดเชียงราย โดยในเวลา 13.15 น. นายกรัฐมนตรีจะเป็นประธานในงาน “เกี่ยวข้าวรักษ์โลก” ณ บ้านเชียงคาน หมู่ที่ 14 ตําบลสถาน อําเภอเชียงของ จังหวัดเชียงราย พร้อมติดตามผลการดําเนินงานโครงการข้าวรักษ์โลก BCG Model นําร่อง ระยะที่ 1 ร่วมพบปะพูดคุยกับกลุ่มเกษตรกรและเสวนาหัวข้อ “การปฏิวัติการทํานาสู่ความยั่งยืน” จากนั้น เวลาประมาณ 16.15 น. นายกรัฐมนตรีจะตรวจเยี่ยมโรงพยาบาลวัดห้วยปลากั้งเพื่อสังคม ตําบลแม่ยาว อําเภอเมืองเชียงราย จังหวัดเชียงราย และเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.35 น. ทั้งนี้ กําหนดการอาจมีการเปลี่ยนแปลงตามความเหมาะสม
“สําหรับโครงการข้าวรักษ์โลก BCG Model เป็นนโยบายสําคัญของรัฐบาลตามดําริของท่านนายกรัฐมนตรีที่ต้องการให้เกษตรกรทําการปฏิวัติการทํานาสู่ความยั่งยืน มีความตั้งใจช่วยเหลือชาวนา ตั้งแต่ต้นน้ํา กลางน้ํา และปลายน้ํา ภายใต้เศรษฐกิจ BCG Model โดยให้ความสําคัญกับการบริหารจัดการข้าวที่มีคุณภาพ และสอดคล้องกับบริบทในแต่ละพื้นที่ มีการดูแลควบคุมกระบวนการผลิตเมล็ดพันธุ์ให้ได้มาตรฐาน กระจายเมล็ดพันธุ์ข้าวคุณภาพดี ตลอดจนบริหารจัดการพื้นที่เกษตรกรรม (Zoning) อย่างเป็นระบบ คํานึงถึงการรักษาระบบนิเวศ พร้อมทั้งส่งเสริมการใช้นวัตกรรมและเทคโนโลยี ช่วยลดค่าแรง ลดเวลา และลดต้นทุนในการผลิตลง ทําให้ได้ผลผลิตดีมีคุณภาพ ขายได้ในราคาดีและเหมาะสม ส่งผลให้ชาวนามีรายได้เพิ่มขึ้นและสามารถผลิตข้าวได้อย่างยั่งยืน ทั้งยังช่วยเพิ่มมูลค่าข้าวและส่งเสริมโอกาสในการส่งออกได้อีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ประมุขอัครสังฆมณฑลกรุงเทพฯ พร้อมคณะสภาประมุขบาทหลวงโรมันคาทอลิกฯ ขอบคุณรัฐบาลที่ช่วยเหลือ อำนวยความสะดวกภารกิจต่าง ๆ ของพระศาสนจักรในไทยอย่างต่อเนื่อง
วันอังคารที่ 29 พฤศจิกายน 2565
ประมุขอัครสังฆมณฑลกรุงเทพฯ พร้อมคณะสภาประมุขบาทหลวงโรมันคาทอลิกฯ ขอบคุณรัฐบาลที่ช่วยเหลือ อํานวยความสะดวกภารกิจต่าง ๆ ของพระศาสนจักรในไทยอย่างต่อเนื่อง
ประมุขอัครสังฆมณฑลกรุงเทพฯ พร้อมคณะสภาประมุขบาทหลวงโรมันคาทอลิกฯ ขอบคุณรัฐบาลที่ช่วยเหลือ อํานวยความสะดวกภารกิจต่าง ๆ ของพระศาสนจักรในไทยอย่างต่อเนื่อง นายกฯ ย้ํารัฐบาลยินดีสนับสนุน อํานวยความสะดวกภารกิจต่าง ๆ ของพระศาสนจักร
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (29 พฤศจิกายน 2565) เวลา 08.30 น. ณ ห้องสีม่วง ตึกไทยคู่ฟ้า ทําเนียบรัฐบาล พระคาร์ดินัลฟรังซิส เซเวียร์ เกรียงศักดิ์ โกวิทวาณิช ประมุขอัครสังฆมณฑลกรุงเทพฯ พร้อมคณะผู้แทนสภาประมุขบาทหลวงโรมันคาทอลิกแห่งประเทศไทย เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแสดงความขอบคุณรัฐบาลในนามของพระศาสนจักรไทย ที่รัฐบาลให้ความช่วยเหลือและอํานวยความสะดวกภารกิจต่าง ๆ ของพระศาสนจักรในไทยมาอย่างต่อเนื่อง เช่น การรับรองวัดคาทอลิกในประเทศไทย ตามพระราชบัญญัติว่าด้วยลักษณะ ฐานะ ของวัดบาทหลวงโรมันคาทอลิกในกรุงสยาม ตามกฎหมาย (รศ.128) บทบาทของรัฐบาลไทยในการต้อนรับการเสด็จเยือนของสมเด็จพระสันตะปาปาฟรันซิสอย่างเป็นทางการในฐานะอาคันตุกะ ระหว่างวันที่ 20 – 23 พฤศจิกายน 2562 เพื่อร่วมเฉลิมฉลอง 350 ปี แห่งการสถาปนามิสซังสยามและฉลอง 50 ปี แห่งสัมพันธ์ทางการทูตระหว่างไทยและนครรัฐวาติกัน ตามคําเชิญของรัฐบาลและสภาประมุขบาทหลวงโรมันคาทอลิกแห่งประเทศไทย
โดยการเสด็จเยือนประเทศไทยของสมเด็จพระสันตะปาปาฟรันซิส นับว่าเป็นการเสด็จเยือนครั้งแรกในรอบ 35 ปี และการจัดประชุมใหญ่ในโอกาสครบรอบ 50 ปี สหพันธ์สภาบิชอปแห่งเอเชีย ระหว่างวันที่ 12 – 30 ตุลาคม 2565 ที่ผ่านมาซึ่งการประชุมสําเร็จลุล่วงด้วยดี และบรรดาผู้นําศาสนาคริสต์ในเอเชียที่เข้าร่วมประชุมต่างรู้สึกประทับใจที่รัฐบาลได้ให้การต้อนรับเป็นอย่างดีและเปิดกว้างทําให้ทุกศาศนาในประเทศอยู่ร่วมกันอย่างสันติ ท่ามกลางความหลากหลายทางศาสนาและวัฒนธรรม
โอกาสนี้ นายกรัฐมตรีกล่าวย้ําถึงการดําเนินการของรัฐบาลในการดูแลประชาชนทุกกลุ่มและทุกศาสนาในประเทศไทยภายใต้สังคมพหุวัฒนธรรมให้อยู่ร่วมกันด้วยความสงบสุขเกิดความรักสามัคคี โดยรัฐบาลพร้อมยินดีสนับสนุนและอํานวยความสะดวกภารกิจต่าง ๆ ของพระศาสนจักรในไทย รวมถึงการมอบหมายให้ผู้ที่เกี่ยวข้องติดตามความก้าวหน้าของการดําเนินการรับรองวัดคาทอลิกในประเทศไทย ตามพระราชบัญญัติว่าด้วยลักษณะ ฐานะ ของวัดบาทหลวงโรมันคาทอลิกในกรุงสยาม ตามกฎหมาย (รศ.128) ให้เกิดผลตามเป้าหมายและห้วงเวลาที่กําหนด และขอฝากความรักและความห่วงใยไปยังคริสต์ศาสนิกชนทุกคน พร้อมกันนี้ นายกรัฐมนตรีรับมอบเหรียญและหนังสือที่ระลึกโอกาสเสด็จเยือนประเทศไทยของสมเด็จพระสันตะปาปาฟรานซิสจากประมุขอัครสังฆมณฑลกรุงเทพฯ เพื่อแสดงความขอบคุณนายกรัฐมนตรีและรัฐบาลด้วย
ทั้งนี้ ประมุขอัครสังฆมณฑลกรุงเทพฯ ได้ขอบคุณนายกรัฐมนตรี รัฐบาล และคณะรัฐมนตรีที่สนับสนุนให้ความช่วยเหลือและอํานวยความสะดวกภารกิจต่าง ๆ ของพระศาสนจักรในไทยด้วยดีมาโดยตลอด พร้อมขอเป็นกําลังใจให้นายกรัฐมนตรีและรัฐบาลในการทํางานเพื่อประเทศและประชาชนต่อไป
-----------------
รัฐบาลไทย-ข่าวทำเนียบรัฐบาล-รฟม. และ BEM จัดกิจกรรม “5 ธันวา พาพ่อขึ้น MRT สายสีน้ำเงินและสายสีม่วงฟรี”
วันอังคารที่ 29 พฤศจิกายน 2565
รฟม. และ BEM จัดกิจกรรม “5 ธันวา พาพ่อขึ้น MRT สายสีน้ําเงินและสายสีม่วงฟรี”
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมและ บริษัท ทางด่วนและรถไฟฟ้ากรุงเทพ จํากัด (มหาชน) หรือ BEM จัดกิจกรรม “5 ธันวา พาพ่อขึ้น MRT สายสีน้ําเงินและสายสีม่วงฟรี” เนื่องในวันพ่อแห่งชาติ 5 ธันวาคม 2565 และเป็นวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อส่งเสริมความสัมพันธ์ในครอบครัวในการเดินทางท่องเที่ยวด้วยรถไฟฟ้า พร้อมร่วมรณรงค์ประหยัดพลังงานด้วยการใช้ระบบขนส่งสาธารณะ โดยคุณลูกพาคุณพ่อมาแสดงตัวและรับคูปองโดยสารรถไฟฟ้า MRT ฟรี ที่ห้องออกบัตรโดยสารรถไฟฟ้า MRT สายเฉลิมรัชมงคล (สายสีน้ําเงิน) และรถไฟฟ้า MRT สายฉลองรัชธรรม (สายสีม่วง) ตลอดระยะเวลาให้บริการ สําหรับคุณลูกชําระค่าโดยสารตามปกติ
สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200 หรือติดตามทางช่องทางต่างๆ ได้ที่เฟซบุ๊ก : MRT Bangkok Metro / ทวิตเตอร์: MRT Bangkok Metro / อินสตาแกรม: mrt_bangkok โมบายแอปพลิเคชัน : Bangkok MRT “เดินทางปลอดภัย สะดวก รวดเร็ว ด้วยรถไฟฟ้า MRT” และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-สธ.ขับเคลื่อนนโยบายการบำบัดฟื้นฟูผู้ติดยาเสพติด พร้อมลงนามร่วมกับ 6 หน่วยงาน เพื่อร่วมมือในการบำบัดพฤติกรรมการเสพยาเสพติดและการฟื้นฟูสภาพร่างกายและจิตใจผู้ติดยาเสพติดในสถานฟื้นฟูสม
วันอังคารที่ 29 พฤศจิกายน 2565
สธ.ขับเคลื่อนนโยบายการบําบัดฟื้นฟูผู้ติดยาเสพติด พร้อมลงนามร่วมกับ 6 หน่วยงาน เพื่อร่วมมือในการบําบัดพฤติกรรมการเสพยาเสพติดและการฟื้นฟูสภาพร่างกายและจิตใจผู้ติดยาเสพติดในสถานฟื้นฟูสม
กระทรวงสาธารณสุข ลงนามบันทึกข้อตกลงความร่วมมือกับ กองบัญชาการกองทัพไทย กองทัพบก กองทัพเรือ กองทัพอากาศ กรมการปกครอง และ ป.ป.ส. เพื่อร่วมมือในการบําบัดพฤติกรรมการเสพยาเสพติดและการฟื้นฟูสภาพร่างกาย และจิตใจผู้ติดยาเสพติด
กระทรวงสาธารณสุข ลงนามบันทึกข้อตกลงความร่วมมือกับ กองบัญชาการกองทัพไทย กองทัพบก กองทัพเรือ กองทัพอากาศ กรมการปกครอง และ ป.ป.ส. เพื่อร่วมมือในการบําบัดพฤติกรรมการเสพยาเสพติดและการฟื้นฟูสภาพร่างกาย และจิตใจผู้ติดยาเสพติด ในสถานฟื้นฟูสมรรถภาพผู้ติดยาเสพติด ตามนโยบายแก้ไขปัญหายาเสพติดระดับชาติ
วันนี้ (29 พฤศจิกายน 2565) ที่โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ กทม. นายแพทย์ยงยศ ธรรมวุฒิ รองปลัดกระทรวงสาธารณสุข เป็นประธานเปิดโครงการขับเคลื่อนนโยบายด้านการบําบัดรักษาฟื้นฟูผู้ติดยาเสพติด และพิธีลงนามความร่วมมือในการบําบัดพฤติกรรมการเสพยาเสพติด และการฟื้นฟูสภาพร่างกาย และจิตใจผู้ติดยาเสพติด ในสถานฟื้นฟูสมรรถภาพผู้ติดยาเสพติด ระหว่างกระทรวงสาธารณสุข กองบัญชาการกองทัพไทย กองทัพบก กองทัพเรือ กองทัพอากาศ กรมการปกครอง สํานักงานคณะกรรมการป้องกันและปราบปรามยาเสพติด (ป.ป.ส.)
นายแพทย์ยงยศ กล่าวว่า การแก้ไขปัญหายาเสพติดเป็นนโยบายสําคัญ และเร่งด่วนของนายกรัฐมนตรี อีกทั้งประมวลกฎหมายยาเสพติดที่มีการพลิกบทบาทในการแก้ปัญหายาเสพติดโดยใช้กลไกสาธารณสุขเป็นส่วนสําคัญในการแก้ปัญหา ซึ่งในส่วนของมาตรการบําบัดรักษาฟื้นฟูผู้ติดยาเสพติด มีกระทรวงสาธารณสุขเป็นเจ้าภาพบูรณาการ ได้ดําเนินการขับเคลื่อนนโยบายด้านการบําบัดรักษาผู้ติดยาเสพติดประจําปีงบประมาณ 2566 เพื่อสร้างความเข้าใจร่วมกันในการดําเนินงาน พร้อมทั้งเพิ่มความร่วมมือกับหน่วยงานภาคีเครือข่ายเพื่อให้เกิดการบริการทั้งศูนย์คัดกรอง สถานบําบัดผู้ติดยาเสพติด สถานฟื้นฟูสมรรถภาพผู้ติดยาเสพติด และศูนย์ฟื้นฟูสภาพทางสังคม เพื่อให้ผู้ป่วยยาเสพติดได้รับการดูแลอย่างมีมาตรฐานและครอบคลุม ทั่วทั้งประเทศ
ทั้งนี้ กระทรวงสาธารณสุข จะรับผิดชอบเรื่องควบคุมงานทะเบียนการจัดตั้งสถานฟื้นฟูสมรรถภาพผู้ติดยาเสพติด,พัฒนา ควบคุม กํากับและรับรองคุณภาพสถานฟื้นฟูสมรรถภาพฯ ให้เป็นไปตามมาตรฐาน, พัฒนาศักยภาพบุคลากร กํากับ ควบคุม และแก้ไขปัญหาระบบฐานข้อมูล, จัดทําคู่มือและแนวทางการดําเนินงานในสถานฟื้นฟูฯ, พัฒนาระบบการดําเนินงาน แลกเปลี่ยนเรียนรู้และสนับสนุนส่งเสริมด้านวิชาการที่เกี่ยวข้อง ส่วนกระทรวงกลาโหม และกรมการปกครอง กระทรวงมหาดไทยจะสนับสนุนสถานที่และบุคลากรในการดําเนินกิจกรรมของสถานฟื้นฟูสมรรถภาพฯ และร่วมกันดําเนินงาน ดูแล แก้ไข และบําบัดรักษาฟื้นฟูสมรรถภาพผู้ติดยาเสพติด ภายในสถานฟื้นฟูสมรรถภาพฯ รวมถึงประสานความร่วมมือกับหน่วยงานภาคีเครือข่ายในพื้นที่เพื่อสนับสนุนการดําเนินงาน สําหรับ ป.ป.ส.ประสานนโยบาย แผน งบประมาณ และการปฏิบัติงานด้านการป้องกัน ปราบปราม และแก้ไขปัญหายาเสพติด กับหน่วยงานอื่นที่เกี่ยวข้องกับการดําเนินงานของสถานฟื้นฟูสมรรถภาพฯ รวมถึงติดตามประเมินผลการดําเนินงานให้เป็นไปตามนโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด
***************************** 29 พฤศจิกายน 2565
รัฐบาลไทย-ข่าวทำเนียบรัฐบาล-เชิญชวนคนไทยตรวจสุขภาพใจผ่านไลน์ “หมอพร้อม” ทำแบบทดสอบ พร้อมมีระบบให้พูดคุย AI เก็บข้อมูลสีหน้า น้ำเสียงและเนื้อหาเพื่อประมวลผลให้คำแนะนำ
วันอังคารที่ 29 พฤศจิกายน 2565
เชิญชวนคนไทยตรวจสุขภาพใจผ่านไลน์ “หมอพร้อม” ทําแบบทดสอบ พร้อมมีระบบให้พูดคุย AI เก็บข้อมูลสีหน้า น้ําเสียงและเนื้อหาเพื่อประมวลผลให้คําแนะนํา
เชิญชวนคนไทยตรวจสุขภาพใจผ่านไลน์ “หมอพร้อม” ทําแบบทดสอบ พร้อมมีระบบให้พูดคุย AI เก็บข้อมูลสีหน้า น้ําเสียงและเนื้อหาเพื่อประมวลผลให้คําแนะนํา พร้อมทีมติดต่อกลับกรณีพบความเสี่ยงฆ่าตัวตาย
วันที่ 29 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลโดยกระทรวงสาธารณสุขและหน่วยงานที่เกี่ยวข้องได้พัฒนาแพลตฟอร์มหมอพร้อม เพื่อให้เป็นระบบบริการประชาชนในช่วงการแพร่ระบาดของโควิด19 อาทิ การบันทึกข้อมูลฉีดวัคซีนและออกใบรับรองการฉีดวัคซีน เมื่อสถานการณ์โควิดคลี่คลายก็ได้มีการพัฒนาแพลตฟอร์มไปสู่การบริการสุขภาพด้านอื่นๆ
ล่าสุด แพลตฟอร์มหมอพร้อมได้เพิ่มฟังก์ชั่น “ตรวจสุขภาพใจ” เข้าไปอยู่ใน Chatbot หมอพร้อม ซึ่งขอเชิญประชาชนเข้าไปใช้บริการเพื่อตรวจเช็คสุขภาพจิตเบื้องต้นและคัดกรองความเสี่ยงต่อภาวะซึมเศร้าได้ง่ายๆ เพียงเข้าไปที่ Line OA หมอพร้อม โดยเพิ่มเป็นเพื่อนที่ https://bit.ly/2Pl42qo เลือกเมนูคุยกับหมอพร้อม (chatbot) แล้วเลือก "ตรวจสุขภาพใจ" จากนั้นก็สามารถเข้าสู่การทําแบบทดสอบได้ หรือคลิ๊กเข้าไปทําแบบทดสอบโดยตรงได้ที่ https://bit.ly/DMIND_3
น.ส.ไตรศุลี กล่าวว่า ฟังก์ชั่นตรวจสุขภาพใจ นี้เป็นนวัตกรรม DMIND Application ซึ่งเป็นแอปพลิเคชั่นที่พัฒนาขึ้นโดยความร่วมมือของคณะแพทย์ศาสตร์และคณะวิศวกรรมศาสตร์ จุฬาลงกรณ์มหาวิทยาลัย กรมสุขภาพจิต กระทรวงสาธารณสุข และสํานักงานกองทุนสนับสนุนการสร้างเสริมสุขภาพ (สสส.) ซึ่งมีเป้าหมายคือการเป็นเครื่องมือสําหรับการคัดกรองผู้มีภาวะซึมเศร้าซึ่งปัจจุบันมีจํานวนมากกว่า 300 ล้านคนทั่วโลก เฉพาะในประเทศไทยมีอยู่ประมาณ 1.5 ล้านคน และเป็นสาเหตุการเสียชีวิตของคนไทยปีละกว่า 4,000 คน พยายามฆ่าตัวตายถึงปีละ 53,000 คน ซึ่งการมีเครื่องมือคัดกรองนี้จะช่วยให้ผู้ป่วยเข้าสู่การรักษาที่รวดเร็ว จะลดการทําร้ายตัวเองหรือฆ่าตัวตายได้ในระยะยาว
สําหรับขั้นตอนการทดสอบสุขภาพจิตและภาวะซึมเศร้าผ่านฟังก์ชั่นตรวจสุขภาพใจ หรือ DMIND Application นี้ จะเริ่มจากการทําแบบสอบถามเบื้องต้นก่อน จากนั้นระบบจะให้เปิดกล้องพูดคุยกับ “คุณหมอพอดี” ซึ่งเป็นระบบ AI โดยผู้รับการทดสอบสามารถ ระบายความในใจเหมือนกําลังพบกับจิตแพทย์ ซึ่งระบบจะรวบรวมข้อมูลจากการประเมินสีหน้า น้ําเสียง วิเคราะห์เนื้อหา ความวิตกกังวล แล้วประมวลผลออกมา มีการประเมินผลเป็นสีเขียว สีเหลือง สีแดง และให้คําแนะนําต่างๆ ซึ่งหากอยู่ในเกณฑ์สีแดงที่เสี่ยงฆ่าตัวตายจะมีทีมงานติดต่อเพื่อนัดให้พบจิตแพทย์อย่างเร่งด่วน เพื่อเข้าสู่การรักษาต่อไป
รัฐบาลไทย-ข่าวทำเนียบรัฐบาล-ครม.เห็นชอบในหลักการให้ประเทศไทยเสนอตัวเป็นเจ้าภาพจัดการแข่งขันวิ่งเทรลระดับนานาชาติ 2 รายการ
วันอังคารที่ 29 พฤศจิกายน 2565
ครม.เห็นชอบในหลักการให้ประเทศไทยเสนอตัวเป็นเจ้าภาพจัดการแข่งขันวิ่งเทรลระดับนานาชาติ 2 รายการ
ครม.เห็นชอบในหลักการให้ประเทศไทยเสนอตัวเป็นเจ้าภาพจัดการแข่งขันวิ่งเทรลระดับนานาชาติ 2 รายการ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 29 พ.ย. 65 เห็นชอบในหลักการให้ประเทศไทยเสนอตัวเป็นเจ้าภาพการจัดการแข่งขันวิ่งเทรลระดับนานาชาติ รายการ Thailand by UTMB 2 รายการ ตามที่กระทรวงการท่องเที่ยวและกีฬาเสนอ พร้อมเห็นชอบกรอบวงเงินงบประมาณเพื่อสมทบค่าลิขสิทธิ์การจัดการแข่งขันทั้ง 2 รายการในอัตราร้อยละ 50 ของค่าลิขสิทธิ์ รวม 65.55 ล้านบาท และเห็นชอบกรอบวงเงินค่าใช้จ่ายสําหรับการจัดการแข่งขันรวม 409.56 ล้านบาท
สําหรับการเสนอตัวเป็นเจ้าภาพทั้ง 2 รายการนั้น รายการแรก Doi Inthanon Thailand by UTMB ประจําปี 2566-68 โดยจัดการแข่งขันที่อุทยานแห่งชาติดอยอินทนนท์ จังหวัดเชียงใหม่ ซึ่งตลอด 3 ปี จะใช้งบประมาณรวม 199.30 ล้านบาท (เฉลี่ยปีละ 66.43 ล้านบาท) ประกอบด้วยค่าลิขสิทธิ์ที่ภาครัฐและเอกชนออกฝ่ายละ 25.65 ล้านบาท รวม 51.30 ล้านบาท และค่าใช้จ่ายในการแข่งขันซึ่งให้จัดสรรจากงบประมาณประจําปีของการกีฬาแห่งประเทศไทย(กกท.) หากไม่เพียงพอก็ให้จัดสรรจากกองทุนพัฒนากีฬาแห่งชาติ 148 ล้านบาท
ทั้งนี้ ระหว่างปี 2563-64 กกท. ได้จัดการแข่งขันวิ่งเทรลฯ รายการ Thailand by UTMB ที่อุทยานแห่งชาติดอยอินทนนท์มาแล้ว 3 ครั้ง ซึ่งมีนักกีฬาและผู้ติดตามเพิ่มขึ้นต่อเนื่องทุกครั้ง และในวันที่ 8-11 ธ.ค. 65 ที่จะถึงนี้ จะจัดเป็นครั้งที่4 โดยรายการในครั้งนี้เป็นการแข่งขันระดับ Major ของทวีปเอเชีย-โอเชียเนีย และได้รับการประกาศเป็นสนาม UTMB® World Series ระดับ Major ด้วย
น.ส.ไตรศุลี กล่าวว่า ส่วนรายการที่2 Amazean Jungle Thailand by UTMB ประจําปี 2566-71 จัดการแข่งขันที่ อําเภอเบตง จังหวัดยะลา ตลอด 6 ปี จะใช้งบประมาณรวม 341.36 ล้านบาท (เฉลี่ยปีละ 56.89 ล้านบาท) ประกอบด้วยค่าลิขสิทธิ์ภาครัฐและเอกชนออกฝ่ายละ 39.90 ล้านบาท รวม 79.80 ล้านบาท และค่าใช้จ่ายในการแข่งขันจากประมาณประจําปีของ กกท.หากไม่เพียงพอก็ให้จัดสรรจากกองทุนพัฒนากีฬาแห่งชาติ 261.56 ล้านบาท
โดยที่ผ่านมา กกท. ได้ร่วมกับ ศอ.บต.จัดการแข่งขันสนามอําเภอเบตง ใน Zero Edition หรือการทดสอบสนามมาแล้ว 1 ครั้ง เมื่อวันที่ 6-8 พ.ค. 65 มีผู้เข้าร่วมแข่งขันจาก 13 ประเทศรวม 823 คน สามารถสร้างเงินหมุนเวียนภายในงานและการท่องเที่ยวต่อเนื่องรวม 127.59 ล้านบาท และรายการนี้ก็ได้รับการบรรจุเป็นหนึ่งใน 25 สนามของ UTMB World Series ระดับ Event และมีกําหนดจัด First Edition ระหว่างวันที่ 17-19 ก.พ. 66 นี้ด้วย
น.ส.ไตรศุลี กล่าวว่า ประโยชน์ที่คาดว่าจะได้รับจากการเป็นเจ้าภาพจัดการแข่งขันวิ่งเทรลระดับโลกทั้ง 2 รายการ จะส่งผลบวกต่อประเทศในหลายด้าน ทั้งการนํารายได้เข้าประเทศจากค่าใช้จ่ายที่เกิดขึ้นจากการจัดงาน การสร้างภาพลักษณ์ให้นานาชาติเห็นว่าไทยมีศักยภาพในการจัดการแข่งขันระดับโลก (World Event) ผ่านการถ่ายทอดสดไปทั่วโลกโดยสถานีโทรทัศน์ช่องกีฬาที่มีมาตรฐานสากล ซึ่งจากการจัดงานของไทยใน 3 ปีที่ผ่านมามีนักกีฬาเข้าร่วมกว่า 5,500 คน และการจัดงานยังเป็นการกระตุ้นเศรษฐกิจและการท่องเที่ยวในพื้นที่ที่มีการจัดการแข่งขันและจังหวัดใกล้เคียง เกิดการกระจายรายได้สู่ชุมชน ตลอดจนพัฒนากิจการที่เกี่ยวข้องในท้องถิ่นด้วย